De Ferrari Editore
De Ferrari Editore (De Feræ Editô in zenéize) a l'é 'na câza editôa zenéize ch'a l'à a sò sêde inta Stràdda de Ipòlito D'Àste, into quartê de Sàn Viçénso.
Stöia[modìfica | modìfica wikitèsto]
A câza editôa De Feræ a l'é stæta fondâ da-o Gianfranco De Ferrari inte l'ànno 1985, dedicàndose scìnn-a da-o prìmmo moménto a-e publicaçioìn in scê matêie ligùstiche. In particolâ, tra i prìmmi sucèssi da câza editôa, se peu aregordâ Il Cavaliere Filarmonico, 'na monografîa dedicâ a-o ciù avoxòu conpoxitô zenéize scrîta da l'Edward Neill, gràn studiôzo de tradiçioìn muxicâli lìguri[1].
Into 2000, pe festezâ i vintiçìnque ànni de l'inpréiza, l'é stæto publicòu a colànn-a I 25, ch'a conprénde, pe ògni ànno de vìtta da câza editôa, o tìtolo ch'o l'à vendûo ciù còpie[1]. L'ànno dòppo, l'editô De Feræ o l'à fondòu 'n'asociaçión co-o mæximo nómme, ch'a l'à comensòu a arechéugge vàrie coleçioìn culturâli, mìsse insémme inti coscì dîti "Archìvvi do '900". Tra ste coleçioìn chi, unn-a de ciù inportànti a l'é de segûo quélla de l'Edward Neill, formâ da 'na bibliotêca in sciâ mûxica, da ciù de 8.000 dìschi e da numerôxi nàstri de vêge registraçioìn[2].
D'ancheu, a câza editôa a l'é arivâ a 'n catàlogo de ciù de 1.200 tìtoli, co-o Gianfranco ch'o l'é agiutòu inta gestión de l'inpréiza da-o sò fìggio Fabrizio[1].
Nòtte[modìfica | modìfica wikitèsto]
- ↑ 1,0 1,1 1,2 (IT) Scîto ofiçiâ - A câza editôa, in sce deferrarieditore.it. URL consultòu o 18 novénbre 2022.
- ↑ (IT) Fondaçión De Feræ, in sce deferrari.it. URL consultòu o 18 novénbre 2022.
Colegaménti estèrni[modìfica | modìfica wikitèsto]
- (IT) Scîto ofiçiâ, in sce deferrarieditore.it. URL consultòu o 18 novénbre 2022.
vec_Latn lij_Latn srd_Latn lij_Latn lij_Latn lij_Latn srd_Latn lij_Latn lij_Latn srd_Latn lij_Latn